กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลปากทางตำบลคลองคะเชนทร์ตำบลป่ามะคาบ ตำบลในเมืองตำบลท่าหลวง ตำบลโรงช้างและตำบลเมืองเก่าอำเภอเมืองพิจิตร จังหวัดพิจิตรพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือจดเส้นตรงที่เชื่อมระหว่างเส้นตั้งฉากระยะ ๑,๕๐๐ เมตร กับศูนย์กลางทางหลวงแผ่นดินหมายเลข๑๑๕ ตรงจุดที่ทางหลวงแผ่นดินหมายเลข ๑๑๕ บรรจบกับทางหลวงแผ่นดินหมายเลข ๑๑๕ (ตอนเลี่ยงเมืองพิจิตร)ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๑๑๕ เป็นระยะ ๒,๐๐๐ เมตร และจุดซึ่งอยู่ห่างจากจุดบรรจบกับทางหลวงแผ่นดินหมายเลข ๑๑๑ และทางหลวงแผ่นดินหมายเลข๑๒๒๑ ไปทางทิศเหนือ ตามแนวทางหลวงแผ่นดินหมายเลข ๑๒๒๑ เป็นระยะ ๒,๐๐๐ เมตร เป็นเส้นตรงไปทางทิศตะวันออก จดเส้นตั้งฉากระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑๒๒๑ ตรงจุดที่อยู่ห่างจากทางหลวงแผ่นดินหมายเลข๑๒๒๑ บรรจบกับทางหลวงแผ่นดินหมายเลข ๑๑๑ ไปทางทิศเหนือตามแนวทางหลวงแผ่นดินหมายเลข๑๒๒๑ เป็นระยะ ๒,๐๐๐ เมตร จากนั้นเป็นเส้นตรงไปทางทิศตะวันออกบรรจบกับปลายเส้นตั้งฉากระยะ ๑,๐๐๐ เมตร กับศูนย์กลางทางหลวงแผ่นดินหมายเลข๑๑๑ ตรงจุดที่อยู่ห่างจากทางหลวงแผ่นดินหมายเลข ๑๑๑ บรรจบกับทางหลวงแผ่นดินหมายเลข๑๑๕ (ตอนเลี่ยงเมืองพิจิตร) ไปทางทิศตะวันออกตามแนวทางหลวงแผ่นดินหมายเลข ๑๑๑ เป็นระยะ๑,๐๐๐ เมตรทิศตะวันออกเลียบเส้นตั้งฉากระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑๑๑ ตรงจุดที่อยู่ห่างจากจุดบรรจบระหว่างทางหลวงแผ่นดินหมายเลข๑๑๑ และทางหลวงแผ่นดินหมายเลข ๑๑๕ (ตอนเลี่ยงเมืองพิจิตร) ไปทางทิศตะวันออก ตามทางหลวงแผ่นดินหมายเลข๑๑๑ เป็นระยะ ๑,๐๐๐ เมตร บรรจบกับเส้นตั้งฉากกับทางหลวงแผ่นดินหมายเลข๑๑๓ ตรงจุดที่อยู่ห่างจากจุดบรรจบของทางหลวงแผ่นดินหมายเลข ๑๑๓ และถนนสระหลวงไปทางทิศตะวันออกเฉียงใต้ตามแนวทางหลวงแผ่นดินหมายเลข ๑๑๓ ระยะ ๒,๑๐๐ เมตรทิศใต้จดเส้นตรงที่เชื่อมระหว่างจุดซึ่งอยู่บนศูนย์กลางทางหลวงแผ่นดินหมายเลข ๑๑๓ ที่ระยะ๒,๑๐๐ เมตร จากจุดบรรจบของทางหลวงแผ่นดินหมายเลข ๑๑๓ กับถนนสระหลวงไปทางทิศตะวันออกเฉียงใต้ตามแนวทางหลวงแผ่นดินหมายเลข๑๑๓ และจุดซึ่งอยู่บนศูนย์กลางทางหลวงท้องถิ่นสายบึงสีไฟ - โพธิ์ประทับช้าง ที่ระยะ๓,๒๐๐ เมตร จากจุดบรรจบของทางหลวงท้องถิ่นสายบึงสีไฟ - โพธิ์ประทับช้างกับถนนสระหลวง ไปทางทิศใต้ตามแนวทางหลวงท้องถิ่นสายบึงสีไฟ - โพธิ์ประทับช้าง และเชื่อมกับจุดซึ่งอยู่บนศูนย์กลางถนนรอบบึงสีไฟตรงจุดที่ถนนรอบบึงสีไฟ บรรจบกับเส้นตั้งฉากกับทางหลวงแผ่นดินหมายเลข ๑๐๖๘ ตรงจุดที่ทางหลวงแผ่นดินหมายเลข๑๐๖๘ บรรจบกับทางหลวงแผ่นดินหมายเลข ๑๑๕ ตอนเลี่ยงเมืองพิจิตรไปทางทิศตะวันตกเฉียงใต้ตามแนวทางหลวงแผ่นดินหมายเลข ๑๐๖๘ เป็นระยะ ๒,๑๐๐ เมตร บรรจบกับเส้นแบ่งเขตตำบลคลองคะเชนทร์กับตำบลโรงช้าง อำเภอเมืองพิจิตร จังหวัดพิจิตร และเลียบไปตามแนวเส้นแบ่งเขตตำบลคลองคะเชนทร์กับตำบลโรงช้าง ไปทางทิศตะวันตกเฉียงเหนือ บรรจบเส้นตั้งฉากกับศูนย์กลางทางหลวงแผ่นดินหมายเลข๑๑๕ ตรงจุดที่ทางหลวงแผ่นดินหมายเลข ๑๑๕ (ตอนเลี่ยงเมืองพิจิตร) บรรจบกับทางหลวงแผ่นดินหมายเลข๑๑๕ ไปทางทิศตะวันออก ตามแนวทางหลวงแผ่นดินหมายเลข ๑๑๕ เป็นระยะ ๒,๐๐๐ เมตรทิศตะวันตกเป็นเส้นตั้งฉากกับทางหลวงแผ่นดินหมายเลข ๑๑๕ ไปทางทิศตะวันออกตามแนวทางหลวงแผ่นดินหมายเลข๑๑๕ เป็นระยะ ๒,๐๐๐ เมตร และเส้นตั้งฉาก ระยะ ๑,๕๐๐ เมตร กับทางหลวงแผ่นดินหมายเลข๑๑๕ ตรงจุดที่อยู่ห่างจากทางหลวงแผ่นดินหมายเลข ๑๑๕ บรรจบกับทางหลวงแผ่นดินหมายเลข๑๑๕ (ตอนเลี่ยงเมืองพิจิตร) ไปทางทิศตะวันตกเฉียงเหนือตามแนวทางหลวงแผ่นดินหมายเลข๑๑๕ เป็นระยะ ๒,๐๐๐ เมตร ไปบรรจบจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณดังต่อไปนี้๒.๑ทิศเหนือ จดเขตเทศบาลเมืองพิจิตร จังหวัดพิจิตรทิศตะวันออกจดเขตเทศบาลเมืองพิจิตร จังหวัดพิจิตร หนองยาว เส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๑๑๑ จดคลองท่าหลวง ฝั่งตะวันตก เส้นขนานระยะ ๖๕๐ เมตร กับศูนย์กลางทางรถไฟสายเหนือทิศใต้จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๑๑๕ (ตอนเลี่ยงเมืองพิจิตร)ทิศตะวันตกจดแม่น้ำน่าน ฝั่งตะวันออก๒.๒ทิศเหนือ จดเส้นขนานระยะ ๓๐๐ เมตร กับศูนย์กลางคลองส่งน้ำสายใหญ่ฝั่งขวา สาย ๑ สำนักงานจัดรูปที่ดินจังหวัดพิจิตรโครงการส่งน้ำและบำรุงรักษาดงเศรษฐี และสำนักชลประทาน ที่ ๓ กรมชลประทาน และเส้นตรงบนจุดซึ่งตั้งฉากกับศูนย์กลางทางหลวงแผ่นดินหมายเลข๑๑๕ ตรงจุดที่ทางหลวงแผ่นดินหมายเลข ๑๑๕ บรรจบกับถนนสาธารณะทางเข้าสนามกีฬาจังหวัดพิจิตรไปทางทิศเหนือ ระยะ ๙๓๐ เมตร บรรจบกับหลักเขตที่ ๓ เทศบาลเมืองพิจิตร จังหวัดพิจิตรจดแม่น้ำน่าน ฝั่งตะวันตกทิศตะวันออกเลียบแม่น้ำน่าน ฝั่งตะวันตก และทางหลวงแผ่นดินหมายเลข ๑๑๕ ฟากเหนือ ไปทางทิศตะวันตกเฉียงเหนือทิศใต้จดเส้นขนานระยะ ๑๕๐ เมตร กับศูนย์กลางทางหลวงแผ่นดินหมายเลข ๑๑๕ และเส้นขนานระยะ ๓๐๐เมตร กับศูนย์กลางถนนสายพิจิตร - วังกระดี่ทอง วัดคลองคะเชนทร์และทางหลวงแผ่นดินหมายเลข ๑๑๕ ฟากเหนือทิศตะวันตกจดเส้นตั้งฉากกับทางหลวงแผ่นดินหมายเลข ๑๑๕ ตรงจุดที่ทางหลวงแผ่นดินหมายเลข ๑๑๕ บรรจบกับแม่น้ำพิจิตรเก่าไปทางทิศตะวันตกตามแนวทางหลวงแผ่นดินหมายเลข๑๑๕ เป็นระยะ ๑,๓๐๐ เมตร๒.๓ทิศเหนือ จดถนนสาธารณะไม่ปรากฏชื่อ ฟากใต้ ทางหลวงแผ่นดินหมายเลข ๑๑๕ ฟากใต้ทิศตะวันออกจดแม่น้ำน่าน ฝั่งตะวันตกทิศใต้จดสวนสาธารณะพระพิจิตร เทศบาลเมืองพิจิตร ศาลากลางจังหวัดพิจิตร (เดิม) ศาลจังหวัดพิจิตรสำนักงานที่ดินจังหวัดพิจิตร องค์การบริหารส่วนจังหวัดพิจิตร ศาลาประชาคม จังหวัดพิจิตรสำนักงานเหล่ากาชาดจังหวัดพิจิตร สำนักงานการประถมศึกษาจังหวัดพิจิตร ฟากเหนือทิศตะวันตกจดถนนบุษบา ฟากตะวันออก๒.๔ทิศเหนือ จดทางหลวงแผ่นดินหมายเลข ๑๑๕ ฟากใต้ สถานีโทรคมนาคมพิจิตร องค์การโทรศัพท์แห่งประเทศไทยวิทยาลัยเทคนิคพิจิตร สนามกีฬาจังหวัดพิจิตร สำนักงานเกษตรจังหวัดพิจิตร ศูนย์การศึกษานอกโรงเรียนจังหวัดพิจิตรสำนักงานตรวจบัญชีสหกรณ์พิจิตร กรมตรวจบัญชีสหกรณ์ และสถานีตำรวจภูธรอำเภอเมืองพิจิตรสำนักงานปฏิรูปที่ดินจังหวัดพิจิตร ห้องสมุดประชาชนจังหวัดพิจิตร สำนักงานสามัญศึกษาจังหวัดพิจิตรสำนักงานการศึกษาศาสนาและวัฒนธรรมจังหวัดพิจิตร สำนักงานปศุสัตว์จังหวัดพิจิตร ถนนประชาอุทิศฟากตะวันออก และทางหลวงแผ่นดินหมายเลข ๑๑๕ ฟากใต้ทิศตะวันออกจดเส้นขนานระยะ ๑๕๐ เมตร กับศูนย์กลางถนนสระหลวง ถนนสาธารณะไม่ปรากฏชื่อ ฟากใต้ ถนนสระหลวงฟากตะวันตก และถนนบึงสีไฟ ฟากตะวันตกทิศใต้จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๑๑๕ (ตอนเลี่ยงเมืองพิจิตร)ทิศตะวันตกจดถนนสาธารณะไม่ปรากฏชื่อ ฟากตะวันออก๒.๕ทิศเหนือ จดถนนพลายงาม ฟากใต้ทิศตะวันออกจดถนนบุษบาตอนใต้ ฟากตะวันตก จดวัดท่าหลวง และแม่น้ำน่าน ฝั่งตะวันตกทิศใต้จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๑๑๕ (ตอนเลี่ยงเมือง) และหนองอ้อทิศตะวันตกเลียบถนนบึงสีไฟ ฟากตะวันออก ไปทางทิศตะวันออกเฉียงเหนือจดถนนสระหลวง ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ๑/๑[๒] การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงาน และพื้นที่ส่วนอื่นที่อยู่ภายในอาคารมารวมคำนวณด้วยข้อ๒ ให้กำหนดพื้นที่บางส่วนในท้องที่ตำบลปากทางตำบลคลองคะเชนทร์ ตำบลป่ามะคาบ ตำบลในเมือง ตำบลท่าหลวงตำบลโรงช้าง และตำบลเมืองเก่า อำเภอเมืองพิจิตร จังหวัดพิจิตร ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตรให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าว ไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปากทาง ตำบลคลองคะเชนทร์ ตำบลป่ามะคาบตำบลในเมือง ตำบลท่าหลวง ตำบลโรงช้าง และตำบลเมืองเก่า อำเภอเมืองพิจิตร จังหวัดพิจิตรพ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปากทาง ตำบลคลองคะเชนทร์ ตำบลป่ามะคาบตำบลในเมือง ตำบลท่าหลวง ตำบลโรงช้าง และตำบลเมืองเก่า อำเภอเมืองพิจิตร จังหวัดพิจิตรลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมาแต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้ กฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีการประกาศใช้บังคับกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท จำนวน ๑๔๗ ฉบับ แต่กฎกระทรวงดังกล่าวไม่ได้กำหนดหลักเกณฑ์การคิดคำนวณพื้นที่ใช้สอยอาคารพาณิชยกรรมประเภทค้าปลีกค้าส่งทำให้เกิดปัญหาความชัดเจนในการคำนวณพื้นที่ใช้สอยอาคารดังกล่าวประกอบกับปัจจุบันได้มีการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทที่ครอบคลุมพื้นที่ทั้งจังหวัดโดยมีหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งในกฎกระทรวงดังกล่าวแล้วสมควรกำหนดหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่ง เพื่อให้ประชาชนเกิดความชัดเจนในการปฏิบัติตามกฎหมายและแนวทางการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทเป็นไปโดยสอดคล้องกัน จึงจำเป็นต้องออกกฎกระทรวงนี้ศรินรัตน์/จัดทำ๖ ตุลาคม ๒๕๖๓อรญา/ตรวจ๘ ตุลาคม ๒๕๖๓[๑] ราชกิจจานุเบกษา เล่ม ๑๒๑/ตอนพิเศษ ๕๑ ก/หน้า ๑๕ (เล่มที่ ๓)/๓ กันยายน๒๕๔๗[๒] ข้อ๑/๑ เพิ่มโดยกฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทพ.ศ. ๒๕๕๙[๓] ราชกิจจานุเบกษา เล่ม ๑๓๓/ตอนที่ ๘๖ ก/หน้า ๒๒/๓๐ กันยายน ๒๕๕๙